KLASA: 602-04/22-04/51

URBROJ: 2158-83-07-22-2

Osijek, 21. 3. 2022. godine

**Izvješće o mentorskom sustavu na Filozofskom fakultetu u Osijeku za akademsku godinu 2020./2021.**

U skladu s planom rada Povjerenstva za osiguravanje i unapređivanje kvalitete za akademsku godinu 2021./2022., donosimo godišnje izvješće o mentorskom sustavu za akademsku godinu 2020./2021. Svrha analize mentorskog sustava su praćenje provedbe predviđenih aktivnosti, utvrđivanje prednosti i nedostataka mentorskog sustava te davanje preporuka za njegov daljnji razvoj.

Analiza podataka i na njoj temeljeno izvješće zasnivaju se na izvješćima mentora za akademsku godinu 2020./2021. koje je prikupio Ured za kvalitetu te poslao na uvid Povjerenstvu za kvalitetu.

Na temelju obrade podataka preko Ureda za kvalitetu u akademskoj godini 2020./2021. na Filozofskom fakultetu u Osijeku zaključujemo da su bilo imenovano ukupno 58 mentora, što je pad u odnosu na prethodne akademske godine. Ukupno je predano 61 izvješće, a nesrazmjer u broju imenovanih mentora i predanih izvješća leži u činjenici da su neki nastavnici mentori i jednopredmetnim i dvopredmetnim studentima na svojoj ustrojbenoj jedinici pa su vodili zasebna izvješća. Najviše je predanih izvješća došlo s Odsjeka za informacijske znanosti (18) a najmanje s Katedre za sociologiju (1). To, kao i u prošloj akademskoj godini, ne mora značiti da su studenti imali manjkavo mentoriranje, nego pretpostavljamo da je mentoriranje odrađivano i izvan zadanih mentorskih sastanaka.

Prosječno je svaki mentor bio zadužen za mentoriranje 20,33 studenata. Sukladno prikupljenim podatcima, a što je razvidno i iz Tablice 1, najveći je broj studenata po jednom mentoru zabilježen na Odsjeku za psihologiju (174), a najmanji broj studenata po mentoru zabilježen je na Odsjeku za engleski jezik i književnost, na Odsjeku za filozofiju i na Odsjeku za pedagogiju (jedan mentor za 7 studenata).

**Slika 1.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ODSJEK/STUDIJ** | \*PROSJ. BROJSTUDENATA PO MENTORU | MAKS. BROJSTUDENATA PO MENTORU | MIN. BROJSTUDENATA PO MENTORU | BROJPREDANIHIZVJEŠĆA | BROJ-SASTANCIAK.GOD. | BROJ-SASTANCIZIM. SEM. | BROJ-SASTANCILJET. SEM. | PROSJ. ODAZIVSTUDENTI | MAKS. PROSJ. ODAZIVSTUDENTI | MINIM. PROSJ. ODAZIVSTUDENTI | BROJINDIVID.MENTORIR. |
|
|
| ENGLESKI JEZIK I KNJIŽEVNOST |  13,00  | 20 | 7 | 3 | 6 | 2 | 4 | 59,50% | 91,00% | 41,00% | 9 |
| FILOZOFIJA  |  16,00  | 29 | 7 | 3 | 6 | 3 | 3 | 42,15% | 69,00% | 33,30% | 6 |
| HRVATSKI JEZIK I KNJIŽEVNOST |  37,00  | 86 | 12 | 8 | 22 | 11 | 9 | 69,16% | 100,00% | 35,00% | 18 |
| SOCIOLOGIJA |  38,00  | 38 | 38 | 1 | 2 | 1 | 1 | 100,00% | 100,00% | 100,00% | 20 |
| INFORMACIJSKE ZNANOSTI  |  13,00  | 40 | 0 | 18 | 78 | 30 | 48 | 60,96% | 100,00% | 0,00% | 65 |
| NJEMAČKI JEZIK I KNJIŽEVNOST |  34,00  | 54 | 20 | 3 | 6 | 4 | 2 | 80,67% | 90,00% | 67,00% | 100 |
| PEDAGOGIJA  |  18,00  | 36 | 7 | 5 | 7 | 4 | 3 | 60,75% | 100,00% | 13,00% | 49 |
| POVIJEST  |  22,00  | 39 | 14 | 6 | 12 | 6 | 6 | 68,12% | 81,00% | 52,77% | 82 |
| PSIHOLOGIJA |  72,00  | 174 | 31 | 10 | 28 | 18 | 10 | 94,00% | 100,00% | 86,00% | 37 |
| MAĐARSKI JEZIK I KNJIŽEVNOST |  27,00  | 48 | 12 | 4 | 10 | 5 | 5 | 69,75% | 100,00% | 35,00% | 39 |
| **UKUPNO** |  **20,33**  | **60** | **5** | **61** | **177** | **84** | **91** | **56,29%** | **100,00%** | **0,00%**  | **425** |
|  |  |  |  |  |  |  |  |  |  |  |  |

Prosječan broj studenata po mentoru (slika 2.) bio je najveći na Odsjeku za psihologiju (72), a najmanji na Odsjeku za informacijske znanosti i Odsjeku za engleski jezik i književnost (13). Ostale ustrojbene jedinice nalaze se u rasponu od 16 do 38 studenata. Budući da je ustrojbenim jedinicama ostavljena sloboda u organizaciji mentoriranja i imenovanju mentora, Povjerenstvo nema nikakvih sugestija u vezi s tim, no moglo bi se preporučiti da se povede računa o srazmjernijem opterećenju imenovanih mentora. Također bismo preporučili, kao i za prošlu akademsku godinu, da mentori studentima budu nastavnici koji im predaju na toj godini studija. Time bi se postigao kontinuirani pristup mentoriranim studentima, poboljšao mentorski proces te potaknula kvaliteta cjelokupnog mentorskog sustava.

**Slika 2.**

Na slici 3. vidljiv je porast odaziva studenata na mentorske sastanke, što opet potkrepljuje činjenicu da je mentorski sustav na Filozofskome fakultetu u Osijeku postao dio akademskoga života i kulture kako nastavnika tako i studenata. Bez obzira na opterećenost mentora po ustrojbenim jedinicama i specifične pandemijske uvjete odvijanja i nastave i mentorskih aktivnosti tijekom ak. god. 2020./2021. za svaku je pohvalu angažman i trud mentora koji su, kako se vidi iz prikaza 3, uspjeli odraditi svoje mentorske obveze. Najveći je odaziv na mentorske sastanke zabilježen na Katedri za sociologiju (100,00%) i Odsjeku za psihologiju (94,00%), a najmanji na Odsjeku za filozofiju (42,15%), što je pad u odnosu na prošlu akademsku godinu.

**Slika 3.**

Usporedni prikaz odaziva studenata na mentorske sastanke pokazuje kako se, uz određene oscilacije, na većini ustrojbenih jedinica više od polovice studenata odaziva na mentorske sastanke, te da je prekinut negativni trend na odsjecima koji su prethodnih akademskih godina imali nešto lošije rezultate u odnosu na ostale. Ovo je još jedan pokazatelj da se uz pojačani angažman svih nastavnika, primjere dobre prakse te rad na podizanju svjesnosti o njegovoj važnosti mentorski sustav može kontinuirano poboljšavati u budućem razdoblju. Za svaku je pohvalu angažman mentora na Katedri za sociologiju i Odsjeku za psihologiju, koji kontinuirano bilježe visok odaziv studenata na mentorske sastanke i individualna mentoriranja.

**Slika 4.**

**Usporedni prikaz odaziva studenata na mentorske sastanke i individualna mentoriranja od akademske godine 2017./2018.**

|  |  |  |  |  |  |
| --- | --- | --- | --- | --- | --- |
|   | 2016./17. | 2017./18. | 2018./19 | 2019./20. | 2020./21. |
| ENGLESKI JEZIK I KNJIŽEVNOST | 67,64% | 58,82% | 57,33% | 68,86% | 59,50% |
| FILOZOFIJA  | 73,45% | 59,50% | 33,40% | 83,55% | 42,15% |
| HRVATSKI JEZIK I KNJIŽEVNOST | 33,13% | 66,75% | 48,00% | 68,86% | 69,16% |
| SOCIOLOGIJA | 75,00% | 72,00% | 100,00% | 78,67% | 100,00% |
| INFORMACIJSKE ZNANOSTI  | 48,77% | 51,87% | 53,35% | 40,94% | 60,96% |
| NJEMAČKI JEZIK I KNJIŽEVNOST | 51,93% | 59,33% | 65,29% | 83,55% | 80,67% |
| PEDAGOGIJA  | 41,28% | 76,67% | 27,33% | 29,00% | 60,75% |
| POVIJEST  | 54,14% | 52,00% | 42,38% | 60,10% | 68,12% |
| PSIHOLOGIJA | 75,78% | 85,50% | 78,14% | 80,02% | 94,00% |
| MAĐARSKI JEZIK I KNJIŽEVNOST | 76,19% | 61,80% | 62,80% | 71,63% | 69,75% |

Navedeni se komentari za poboljšanje mentorskog sustava najviše odnose na uočenu učinkovitost preko mentoriranja putem e-pošte i (virtualnih i individualnih) konzultacija, pa bismo preporučili da se ovi oblici komunikacije i dalje ostanu mentorima na raspolaganju. Također bismo preporučili svim ustrojbenim jedinicama izradu studentskog vodiča o ECTS-bodovima, jer se dio komentara odnosio i na ovu problematiku.

**ZAKLJUČCI POVJERENSTVA ZA OSIGURAVANJE I UNAPREĐIVANJE KVALITETE**

Prema dostupnim podatcima i analizama, koje ovdje donosimo u skraćenom obliku, a cjeloviti su podatci dostupni u Uredu za kvalitetu, Povjerenstvo za osiguravanje i unapređivanje kvalitete zaključuje da je mentorski sustav općenito, unatoč pandemijskim uvjetima rada, uspješno funkcionirao. Osobito ističemo pozitivan trend koji je zabilježen u akademskoj godini 2020./2021., a odnosi se na odaziv studenata na mentorske sastanke koji su velikim dijelom realizirani virtualno. Unatoč izvanrednim uvjetima rada, uz nekoliko iznimaka, poštovana je vremenska i tematska organizacija mentorskih sastanaka, a za pohvalu je i pojačani angažman dijela mentora u odazivu na individualno mentoriranje te u poticanju studenata na odaziv na mentorske sastanke. U navedenoj je akademskoj godini, unatoč specifičnim uvjetima, ostvaren cilj kontinuiranog rada na učinkovitom i svrhovitom mentorskom sustavu na Filozofskom fakultetu u Osijeku. Budući da je mentorski sustav podložan kontinuiranom poboljšavanju, predlažemo i organiziranje radionica i stručnog usavršavanja mentora.

izv prof. dr. sc. Ivana Jozić,

predsjednica Povjerenstva za

osiguravanje i unapređivanje kvalitete